# С Ъ Д Ъ Р Ж А Н И Е

**на**

**документацията за участие в процедурата за възлагане на обществена поръчка с предмет:**

**"Доставка на лекарства за нуждите на** "**УМБАЛ - Пловдив**" **АД град Пловдив"**

1. **Решение на Изпълнителния директор на „УМБАЛ - Пловдив” АД;**
2. **Обявление за обществена поръчка;**
3. **Приложение № 1 – Техническа спецификация;**

1. **Приложение № 2 - Условия за участие и провеждане на процедурата;**
2. **Приложение № 3 - Проект на договор за обществена поръчка;**
3. **Приложение № 4 - Образци на декларации**

***Приложение № 2***

**УСЛОВИЯ ЗА УЧАСТИЕ И ПРОВЕЖДАНЕ НА ПРОЦЕДУРАТА**

**І. УСЛОВИЯ НА ОБЩЕСТВЕНАТА ПОРЪЧКА**

1. Предмет на обществената поръчка: **"Доставка на лекарства за нуждите на** "**УМБАЛ - Пловдив**" **АД град Пловдив"**

2. Срок за изпълнение на обществената поръчка:срок на доставка /който не трябва да бъде по-дълъг от 72 /седемдесет и два/ часа от получаване на заявката, а в случай на спешност – в срок до 3ч. /три часа/;

3. Място на изпъление:На обществената поръчка е болничната аптека на “УМБАЛ-Пловдив” АД, град Пловдив, находяща се в град Пловдив, бул.”България” № 234, ет.5.

4. Образуване на предлаганата цена и плащане:Цената, която ще се плати за изпълнението на поръчката, представлява стойността за изпълнение на предмета на поръчката, всички разходи по доставката до краен получател, в болничната аптека на “УМБАЛ-Пловдив” АД, град Пловдив, находяща се в град Пловдив, бул.”България” № 234, ет.5.

 5. Начин на плащане:след извършването на доставката и представяне на посочените в договора документи, по банков път и в срок, съобразно нормативната уредба, действаща на територията на Република България, а именно: в срок не по-дълъг от 60 /шестдесет/ календарни дни след предаване на стоките и представяне на следните документи: оригинална фактура и приемо-предавателен протокол.

6. Директни плащания към подизпълнител: Ако за изпълнението на договора изпълнителяте предвидил използването на подизпълнител и когато частта от поръчката, която се изпълнява от подизпълнителя, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията към подизпълнителя се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа. Плащанията към подизпълнителя се извършват по банков път, в сроковете и въз основа на документите, предвидени в проекта на договора.

7. Срок на валидност на офертите и други условия: Срокът на валидност на офертите не може да бъде по-малък от 180 (сто и осемдесет дни, считано от крайната дата за подаване на офертите.

8.Предметът на поръчката е в самостоятелно обособени позиции, като всеки участник може да подава оферта за една или няколко обособени позиции. Участникът задължително оферира по всички номенклатурни единици в обособената единица.

10. За датата, мястото и часа на оповестяване на ценовите оферти, участниците ще бъдат уведомени най-малко два работни дни преди провеждането на заседанието на профила на купувача на **„УМБАЛ - Пловдив” АД,** в електронната преписка на обществената поръчка, чийто интернет адрес е посочено в решението за откриване на процедурата.

11. Всеки участник ще бъде писмено уведомен за резултатите от разглеждането и оценяването на представената от него оферта.

12. Достъп до настоящата документация е предоставен и на официалния профил на купувача на **„УМБАЛ - Пловдив” АД** – http://www.mbal.net, ведно с публикуването на обявлението в Регистър на обществените поръчки. Настоящата документация е изготвена с цел да Ви помогне да се запознаете с условията и да подготвите своите оферти за участие в тази процедура, съгласно Закона за обществени поръчки /ЗОП/.

13. Участниците в процедурата следва да прегледат и да се съобразят с всички указания, образци, условия и изисквания, представени в документацията.

**II. Подготовка на офертата**

1. Участникът трябва да проучи всички указания, образци, условия и спецификации в настоящата документация.

2. Офертата следва да отговаря на изискванията, посочени в решението и обявлението за участие в процедурата, настоящите указания и да бъде оформена по приложените към документацията образци. Условията в образците от документацията за участие са задължителни за участниците и не могат да бъдат променяни от тях.

3. Всеки участник следва да представи само една оферта, с която участва за поръчката. Не се допуска представянето на различни варианти.

4. Лице, което е дало съгласие и фигурира като подизпълнител в офертата на друг участник, не може да представя самостоятелна оферта.

5. Офертата се подписва на всяка страница от законния представител на Участника или от изрично упълномощено лице или лица, като в офертата се прилага пълномощното от представляващия участника.

6. Задължително е попълването на техническото предложение с предвидената в него информация, като в противен случай ще се приеме, че офертата не отговаря на изискванията на поръчката.

 7. Цената, посочена от участника за изпълнение на поръчката, трябва да бъде в български лева, с точност до втория знак след десетичната запетая, с включен ДДС. В тази цена трябва да се включат: стойността за изпълнение на предмета на поръчката, ДДС, разходите по доставката до краен получател в болничната аптека на “УМБАЛ-Пловдив” АД, град Пловдив, находяща се в град Пловдив, бул.”България” № 234, ет.5.

8. Възложителят не приема за участие и връща на участника оферта, която е:

8.1. В незапечатан, скъсан или прозрачен плик;

8.2.Подадена след изтичане на крайния срок за получаване на офертите.

 9. Офертата се представя в запечатана непрозрачна опаковка, върху която се посочва:

 9.1. Наименованието на кандидата/участника, включително участниците в обединението, когато е приложимо;

 9.2. Адрес за кореспонденция, телефон и по възможност факс и електронен адрес;

 9.3. Наименование на поръчката.

10. **Документите, свързани с участието в процедурата се представят от кандидата/ участника или от упълномощен от него представител лично или чрез пощенска или друга куриерска услуга с препоръчана пратка с обратна разписка, на адрес: гр. Пловдив, 4003, бул. „България“ № 234, ет. 15, Деловодство.**

**ІIІ. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

**1.** Комуникацията между Възложителя/оценителната комисия и участниците в настоящата процедура е в писмен или електронен вид.

 **2.** Кандидатът или участникът, следва да представя своите становища, мнения, въпроси и т.н., свързани с настоящата процедура само в писмен вид.

**3.** Обменът на информация между Възложителя и участника се извършва по един от следните начини:

- лично срещу подпис;

- по пощата – писмо с обратна разписка, изпратено на посочените от Възложителя/участника адреси;

- чрез куриерска служба;

- по факс;

- чрез имейл, посочен от участника;

- чрез комбинация от тези средства.

 **4.** Писмата и уведомленията трябва да бъдат адресирани до посочените лица за контакти.

**5.** Възложителят изпраща решенията по чл. 22, ал. 1, т. 3 – 10 от ЗОП /когато е приложимо/ в тридневен срок от издаването им по един или няколко от следните начини:

5.1. на адрес, посочен от кандидата или участника:

5.2. на електронна поща, като съобщението, с което се изпращат, се подписва с електронен подпис, или

5.3. чрез пощенска или друга куриерска услуга с препоръчана пратка с обратна разписка;

5.4. по факс.

Когато решението не е получено от кандидата или участника по някой от начините, посочени по-горе, възложителят публикува съобщение до него в профила на купувача. Решението се смята за връчено от датата на публикуване на съобщението.

**IV. Размер и условия на гаранцията за изпълнение:**

Гаранциите, определени от възложителя с обявлението за откриване на процедурата са, както следва:

Възложителят изисква гаранция, обезпечаваща изпълнението на договора, в размер на 2% от стойността на договора без ДДС. Гаранцията за изпълнение се представя от определения изпълнител в една от следните форми:

**1. Парична сума;** В този случай гаранцията за изпълнение бива преведена касово или по банкова сметка на **„УМБАЛ - Пловдив” АД**.

Банкова сметка на възложителя за внасяне на гаранции по обществената поръчка:

**«УМБАЛ -ПЛОВДИВ” АД, гр. Пловдив**

**Банка: Търговска банка “ЮРОБАНК и ЕФ ДЖИ БЪЛГАРИЯ” АД**

**IBAN : BG52 BPBI 7924 5084 0588 01**

**BIC : BPBIBGSF**

**2. Банкова гаранция;** В този случай определеният изпълнител следва да представи безусловна и неотменяема банкова гаранция за изпълнение на договора в оригинал, издадена от българска банка в полза на възложителя.

**3. Застраховка,** която обезпечава изпълнението чрез покритие на отговорността на изпълнителя. В този случай определеният изпълнител представя застрахователна полица, обезпечаваща изпълнението на договора,

Участникът, определен за изпълнител, избира сам формата на гаранцията за изпълнение (парична, банкова или застрахователна), като в случай на парична или банкова гаранция, гаранцията може да бъде представена от името на изпълнителя за сметка на трето лице – гарант.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката

Възложителят има право да задържи гаранцията за изпълнение, при условие, че изпълнителят не изпълни частично или изцяло задълженията си по договора за обществената поръчка. Гаранцията за изпълнение се задържа и освобождава при условията и сроковете, предвидени в договора за изпълнение на обществената поръчкал

**V. УСЛОВИЯ ЗА УЧАСТИЕ В ПРОЦЕДУРАТА**

**1.** **Годност на кандидата:**

1.1. Да притежават валидно резрешение/удостоверение за търговия на едро с лекарства;

 1.2. Лекарствените продукти трябва да отговарят на изискванията на Закона за лекарствените продукти в хуманната медицина /ЗЛПХМ/ - трябва да притежават Разрешение за употреба в страната, издадено по реда на ЗЛПХМ или Регламент (ЕО) №726/2004 година на Европейския парламент и Съвета /чл.23, ал.1 от ЗЛПХМ/. 1.3. Лекарствените продукти следва да бъдат включени в Позитивния лекарствен списък, актуален към датата, представляваща краен срок за подаване на офертите, с изключение на продуктите по обособена позиция № 11 и обособена позиция № 15.

 1.4. Лекарствените продукти трябва да бъдат с държавно регулирана цена, съгласно чл.261, ал.1 от ЗЛПХМ.

 1.5. Остатъчният срок на годност на ЛЕКАРСТВЕНИТЕ ПРОДУКТИ към датата на доставка трябва да бъде не по-малък от 60% /шестдесет процента/ от обявения от производителя. В случай на доставка на лекарствен продукт с по-кратък от договорения остатъчен срок на годност към датата на доставка, изпълнителят/ите по договора/ите ще заплаща/ат неустойките, предвидени в договора.

 1.6. Остатъчният срок на годност на предлаганите специфични биологични лекарствени продукти към датата на доставка трябва да бъде не по-малък от 25% /двадесет и пет процента/ от обявения от производителя. В случай на доставка на специфични биологични лекарствени продукти с по-кратък от договорения остатъчен срок на годност към датата на доставка, изпълнителят/ите по договора/ите ще заплаща/ат неустойките, предвидени в договора.

 **2. Изисквания към участниците по отношение на личното им състояние. Прилагане на основанията за отстраняване:**

 **2.1. Изисквания към участниците по чл.54, ал. 1 от ЗОП - основания за задължително отстраняване:**

Нормативноустановените изисквания на чл. 54, ал.1 от ЗОП относно личното състояние на участниците са **абсолютно задължителни**, затова участници, които не отговарят на посочените изисквания ще бъдат отстранени от участие в процедурата**.**

 **2.2. Изисквания към участниците по чл.55, ал.1 от ЗОП - основания за незадължително отстраняване:**

 Участниците в откритата процедура ще бъдат отстранявани от участие в процедурата и когато не отговарят на изискванията относно личното им състояние по чл.55, ал.1 от ЗОП, които са изрично посочени в обявлението за обществената поръчка и в настоящия раздел на документацията за участие, а именно:

 **Не може да участва в процедурата за възлагане на обществената поръчка и ще бъде отстранен участник,** който е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговсия закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен.

 *\*\*\* Възложителят има право да не отстрани от процедурата участник на посоченото основание, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.*

 ***\*\*\* Участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1 от ЗОП, или посочено от възложителя основание по чл. 55, ал. 1 ЗОП.***

**VI. НЕОБХОДИМИ ДОКУМЕНТИ:**

**За участие в процедурата участникът подготвя и представя оферта, която трябва да съответства напълно на изискванията и указанията от настоящата документация,** при спазване на разпоредбите на ЗОП.

 Документите, свързани с участието на кандидата в обществената поръчка, се представят в запечатана непрозрачна опаковка, върху която се посочва:

1. наименованието на кандидата/участника, включително участниците в обединението, когато е приложимо;

2. адрес за кореспонденция, телефон и по възможност факс и електронен адрес;

3. наименованието на поръчката, а когато е приложимо - и обособените позиции, за които се подават документите

В непрозрачната опакова се поставят:

**А.** **Документи по допустимост:**

1. Опис на документите;

2. Единен европейски документ за обществени поръчки (ЕЕДОП) за кандидата в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

Възложителят изисква ЕЕДОП попълнен в следните части:

Част І: Информация за процедурата за възлагане на обществена поръчка и за възлагащия орган или възложителя.

Част II: Информация за икономическия оператор.

Част III: Основания за изключване.

Част IV: Критерии за подбор в следните части:

- т. „Общо указание за спазване на всички критерии за подбор”.

- т. „Годност”, подточка 1, с оглед установяване на спазването на изискванията за валидно резрешение/удостоверение за търговия на едро с лекарствени продукти.

- т. „В: Технически и професионални способности”, подточка „1б)”, като от описанието на договорите следва да се установява спазване на изискването за сходни договори.

При ангажиране на подизпълнители участникът трябва да представи доказателство за поетите от подизпълнителите задължения, съгласно чл. 66, ал.1 от ЗОП – Представя се попълнена декларация оригинал от участника, когато е приложимо.

3. Документите по чл. 37, ал. 4 ППЗОП – при участници – обединения следва да се представи копие от документ, от който е видно правното основание за създаването му.

4. Документи за доказване на предприетите мерки за надеждност, когато е приложимо;

5. Декларация по чл. 4, ал.7 и по чл. 6, ал.5, т. 3 от ЗМИП.

6. Декларация по чл.6, ал. 2 от ЗМИП.

7. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – по образец.

 8. Декларация, изхождаща от законния представител на участника или от упълномощено от него лице, от която е видно, че в случай на подписване на договор, същият ще осигури необходимите количества лекарствени продукти /лекарства/-предмет на договора, за целия срок на действие на договора-оригинал;

 9. Декларация, изхождаща от законния представител на участника или от упълномощено от него лице, от която е видно, че предложените в офертата цени не превишават пределните цени за търговец на едро съгласно Наредбата за условията, правилата и реда за регулиране и регистриране на цените на лекарствените продукти /лекарства/, приета с ПМС № 97/19.04.2013 година и обнародвана в “Държавен вестник”, брой № 40/30.04.2013 година-оригинал;

10. Декларация, от която е видно, че участникът е съгласен със следното условие на проекто-договора, представляващ част от настоящата документация, а именно: „В случай, че през времето на действие на договора – държавната регулирана цена на договорените лекарствени продукти, включени в Позитивния лекарствен списък по чл. 261а, ал.1 от ЗЛПХМ, стане по-ниска от договорената, Възложителят безусловно ще заплаща лекарствените продукти на по-ниската цена, считано от датата на влизане в сила на конкретното решение на Националния съвет по цени и реимбурсиране или нагов правоприемник, включени в Позитивния лекарствен списък –оригинал

11. Разрешение за употреба на съответния лекарствен продукт с одобрена кратка характеристика, издадено от Изпълнителната Агенция по лекарствата /ИАЛ/. **-** ЗАВЕРЕНО КОПИЕ с гриф „Вярно с оригинала” с подпис и печат на участника;

**Б. Техническо предложение:**

1. Техническо предложение за изпълнение на поръчката – оригинал представен от участника.

2. Техническо предложение /оферта/, подписано от законния представител на участника или от упълномощено от него лице, представялавщо свободен текст, съдържащо информация за условията при изпълнението на поръчката, а именно:

\* подробно описание на организацията на изпълнението на поръчката;

\* срок на доставка /който не трябва да бъде по-дълъг от 72 /седемдесет и два/ часа от получаване на заявката, а в случай на спешност – в срок до 3ч. /три часа/;

 \* остатъчен срок на годност на доставяни лекарства към датата на доставка /който не трябва да бъде по-малък от 60% /шестдесет процента/ от обявения от производителя – за лекарствените продукти /лекарства/ и не по-малък от 25% /двадесет и пет процента/ – за специфичните биологични лекарствени продукти/;

\* други специфични условия за изпълнението на поръчката, предложения, преференции, насрещни предложения /бонуси/ и т.н.

 2.1. Оторизационно писмо от производителя (търговските представители и оторизирани представители) /оригинал или нотариално заверено копие/, удостоверяващо права за представителство и търговия на територията на цялата страна - което се доказва със съответния документ за това. Валидно за срока на действие на договора. Участникът следва да представи оторизационно писмо за всяка номенклатурна единица съдържаща се в обособената позиция/и, за които същия представя оферта.

3. Декларация за съгласие с клаузите на приложения проект на договор – по образец;

4. Декларация за срока на валидност на офертата;

 **В. Предлагани ценови параметри:**

В плика с предлагани ценови параметри на участникасе поставя Спесификация /по образец/, попълнена както следва:

а/единична цена на окончателна опаковака за всяка номенклатурна единица съдържаща се в обособената позиция/и за които участника претствавя оферта в “лева”, до втори знак след десетичната запетая, без включен ДДС;

 За номенклатурна единица, за която участникът участва, трябва да са посочени търговско наименование на латиница и генерично наименование на латиница, лекарствената форма, количеството лекарствено вещество и броя на формите в една опаковка;

 б/обща стойност номенклатурната единица в “лева” без включен ДДС. При несъответствие между единичната и общата цена се взема предвид единичната цена;

 в/пределна цена на търговец на едро без включен ДДС;

 г/процентът /%/ търговска отстъпка от пределната цена на търговеца на едро за “УМБАЛ-Пловдив” АД град Пловдив без включен ДДС;

 д/окончателно предложение за цена за “УМБАЛ-Пловдив” АД град Пловдив без включен ДДС;

 Предложената цена следва да бъде окончателна и не трябва да превишава регистрираната цена на производител, плюс максимално допустимата надценка на търговец на едро.

 е/ обща стойност на обособената позиция без ДДС.

 ж/ Участникът **задължително** оферира всички номенклатурни единици в обособената позиция, за която участва.

 Предложената цена на лекарствения продукт по търговско наименование следва да включва стойността на стоката, опаковката, застраховка и транспорт до краен получател.

Забележка:

1.„В случай, че през времето на действие на договора – държавната регулирана цена на договорените лекарствени продукти, включени в Позитивния лекарствен списък по чл. 261а, ал.1 от ЗЛПХМ, стане по-ниска от договорената, Възложителят безусловно ще заплаща лекарствените продукти, на по-ниската цена, считано от датата на влизане в сила на конкретното решение на Националния съвет по цени и реимбурсиране или негов правоприемник, включени в Позитивния лекарствен списък.

2.При нормативна промяна на пределната цена на даден лекарствен продукт, издадена на основание Наредбата за условията, правилата и реда за регулиране и регистриране на цените на лекарствените продукти, приета с ПМС № 97/19.04.2013 година и обнародвана в “Държавен вестник”, брой № 40/30.04.2013 година, избраният за изпълнител участник ще бъде длъжен да уведоми писмено възложителя в срок от 3 /три/ работни дни, считано от осъществяване на промяната. Новата цена ще се изчислява по следната формула:

Ц = П х ( 100 - OK) / 100,

където

“Ц” е цената след нормативната промяна,

“П” е новата пределна цена на търговец на едро,

“ОК” е % /процент/ на отстъпката на участника, предложена в офертата.

 Предложението на цената се представя на хартиен носител и на диск - попълнени по приложения образец. На диска се отбелязва името на участника и предмета на обществената поръчка. При несъответствие на съдържанието между хартиения и електронния носител, за валидни се считат записите на хартиен носител.

Всяка страница на офертата се подписва от законния представител на участника или от изрично упълномощено от него лице и се подпечатва с печата на участника – ако същият е юридическо лице.

**VII. КРИТЕРИЙ ЗА ОЦЕНКА НА ОФЕРТИТЕ**

**1. Оценяването и класирането на офертите на участниците се извършва по критерия «НАЙ-НИСКА ЦЕНА».** Оценяването и класирането на постъпилите оферти ще се извърши в съответствие с изискванията на чл. 70, ал.2, т. 1 от ЗОП.

**VIII. ИЗИСКВАНИЯ КЪМ ДОКУМЕНТИТЕ**

**1.** Документите и данните в офертата се подписват само от лицето/та, което представлява участника, посочено в съдебната регистрация и удостоверението за актуално състояние и/или упълномощени за това лица. Във вторият случай се изисква да се представи пълномощно в оригинал или нотариално заверено копие /в оригинал/ за подписване на офертата и документацията;

**2.** Документите, за които се изисква официален превод на български език трябва да бъдат преведени от фирма, сключила договор с Министерство на външните работи за извършване на официални преводи;

*\* Списъкът на фирмите, с които Министерство на външните работи е сключило договори е публикуван в електронния сайт на министерството;*

**3.** По образеца на офертата не се допускат никакви вписвания между редовете, изтривания или корекции.

**4.** При изготвяне на офертата участникът трябва да се придържа точно към обявените от възложителя условия.

**IX. УСЛОВИЯ ЗА ПОЛУЧАВАНЕ НА ДОКУМЕНТАЦИЯТА ЗА УЧАСТИЕ**

Документацията за участие в процедурата за възлагане на обществената поръчка е безплатна и участниците могат да се снабдят с нея от профила на купувача на възложителя, от електронното досие на поръчката.

**X. УСЛОВИЯ ЗА ПРЕДСТАВЯНЕ НА ОФЕРТАТА**

Участниците не могат да представят варианти в офертата си. При изготвяне на офертата участниците трябва да се съобразят със спецификацията, образците и указанията за нейното изготвяне и представяне за участие в процедурата.

Техническото и ценовото предложение в процедурата се изготвят, предават и приемат в съответствие с изискванията на Закона за обществените поръчки и условията на възложителя. На всяка страница офертата се подпечатва с печата на участника и подписва от законния му представител или от упълномощено от него лице, чието упълномощаване се доказва с нотариално заварено пълномощно, представено с офертата.

Документите, свързани с участието в поръчката, се изготвят и представят при спазване на изискванията на ЗОП.

**Срокът за подаване на офертите е посочен в обявлението на обществената поръчка. Офертите се подават в Деловодството на „УМБАЛ - Пловдив” АД на бул. „България“ № 234, ет. 15.**

При промяна в датата, часа или мястото за отваряне на заявленията за участие или офертите, кандидатите или участниците се уведомяват чрез профила на купувача.

 **XI. УСЛОВИЯ ЗА РАЗГЛЕЖДАНЕ НА ОФЕРТИТЕ И ОПРЕДЕЛЯНЕ НА ИЗПЪЛНИТЕЛ**

Датата, часът и мястото на отваряне на офертите са посочени в обявлението на обществената поръчка. Офертите ще бъдат отворени в заседателната зала на **„УМБАЛ - Пловдив” АД, бул. “България” № 234, ет. 1,** при условията и съгласно изискванията на ЗОП.

При промяна в датата, часа или мястото за отваряне на заявленията за участие или офертите, кандидатите или участниците се уведомяват чрез профила на купувача.

Получените заявления за участие/оферти се отварят на публично заседание, на което могат да присъстват лицата, съгласно разпоредбите на ЗОП.

Възложителят може по всяко време да проверява достоверността на информацията и да изисква в подходящ срок от участниците разяснения и допълнителна информация.

При оценката Комисията се придържа към предварително определените условия. Комисия класира допуснатите участници по възходящ ред въз основа на критерия **«най-ниска цена»** като класираният от комисията на първо място участник, представил най-ниско ценово предложение, се определя за изпълнител на обществената поръчка. След класирането, Комисията представя протоколите и окончателния доклад от своята работа на Изпълнителния директор на дружеството, който обявява с решение класирането и определя класирания на първо място за изпълнител на поръчката.

След влизането в сила на решението за избор на изпълнител страните уговарят датата и начина за сключване на договора. Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема също и:

- неявяването на уговорената дата, освен ако неявяването е по обективни причини, за което възложителят е уведомен своевременно.

- неявяването за уговаряне на датата за сключване на договор в срок до 30-дни от влизане в сила на решението за избор на изпълнител, освен ако неявяването е по обективни причини, за което възложителят е уведомен своевременно.

На основание чл. 55, ал.1, т. 5 от ЗОП, възложителят поставя за изискване за отстраняване на участник, който е опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.